दारोगा सस्पेंड, पर जेल जाने से बचा
रांची| स्पेशलब्रांच के दारोगा खालिद इमाम शनिवार को जेल जाने से बच गया। हालांकि, दारोगा को स्पेशल ब्रांच के एडीजी अनुराग गुप्ता ने निलंबित कर दिया। एडीजी ने कहा कि वह यह जानकारी मांगेंगे कि आखिर किस परिस्थिति में दारोगा खालिद को चुटिया थाने से छोड़ा गया। सिटी डीएसपी सुदर्शन आस्तिक ने कहा कि पीड़िता और उनके माता-पिता के लिखित आग्रह पर उसेे छोड़ा गया। इससे एसएसपी और सिटी एसपी को भी अवगत करा दिया गया है। माता-पिता को यह चिंता थी कि उनकी बेटी थाना, कोर्ट के चक्कर में परेशान हो जाएगी। चुटिया के इंस्पेक्टर ने कहा कि दारोगा को इस हिदायत पर छोड़ा गया कि दोबारा शिकायत आने पर उसका जेल जाना तय है। तब कोई आग्रह नहीं सुना जाएगा।
hin_Deva hin_Deva